b"\n_START_ARTICLE_\nReproduktsioon\n_START_PARAGRAPH_\nReproduktsioon (ladina keelest re 'taas' + producere 'tootma'), kasutatakse ka l\xc3\xbchendvormi repro, on kunstiteosest (maalist, graafilisest lehest v\xc3\xb5i joonistusest) foto- v\xc3\xb5i tr\xc3\xbckitehniliselt valmistatud koopia. Erinevalt reprodutseerivast graafikast ei ole reproduktsioonil iseseisvat kunstiv\xc3\xa4\xc3\xa4rtust._NEWLINE_Esimene samm reproduktsiooni tegemisel on digitaalse kujutise loomine. Mida parem on foto, seda k\xc3\xb5rgema kvaliteediga on reproduktsioon. Repro kvaliteet s\xc3\xb5ltub ka tr\xc3\xbckitehnikast, parimaks loetakse k\xc3\xb5rgresolutsioonilist ofsettr\xc3\xbckki erilisel paberil v\xc3\xb5i \xc5\xbeikleetr\xc3\xbckki (prantsuskeelsest s\xc3\xb5nast gicl\xc3\xa9e 'pritsima')._NEWLINE_Reproduktsioonide tegemise eesm\xc3\xa4rk v\xc3\xb5ib olla hariduslik v\xc3\xb5i seotud kunstiteoste m\xc3\xbc\xc3\xbcgiga (oksjonikataloogid jm)."